USKLAĐENJE STATUTA UDRUGA SA ZAKONOM O UDRUGAMA (NN 74/2014)

**OGLEDNI STATUT BOĆARSKOG KLUBA**

**NAPOMENA**

**Tekst pisan crvenim fontom predstavljaju**

**OBVEZNE odredbe Zakona o udrugama**

Temeljem članka 13. i 55.st.1. Zakona o udrugama (NN 74/14), članka 14. stavka 3., članka 48. i članka 96. stavka 2. Zakona o sportu (NN 11/06, 150/08, 124/10, 124/11, 86/12 i 94/13) na osnivačkoj sjednici Skupštine Boćarskog kluba\_\_\_\_\_\_\_\_\_\_\_\_\_\_\_\_\_\_\_\_\_\_\_ (puni naziv kluba), održanoj \_\_\_\_\_\_\_\_\_\_\_\_ (datum i godina), usvojen je

**S T A T U T**

BOĆARSKOG KLUBA \_\_\_\_\_\_\_\_\_\_\_\_\_\_\_\_\_\_\_\_\_

(puni naziv kluba)

I. **TEMELJNE ODREDBE**

Članak 1.

1. Ovim Statutom kluba (u daljnjem tekstu: Statut) uređuju se naziv, sjedište, područje djelovanja, cilj i zadaće, djelatnosti, tijela udruge (daljnjem tekstu: Klub), način upravljanja, materijalno-financijsko poslovanje, javnost rada, prestanak rada Kluba i druga pitanja značajna za rad boćarskog kluba „­­­­­\_\_\_\_\_\_\_\_\_\_\_“.

Članak 2.

1. Naziv Udruge je: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. Skraćeni naziv Udruge je: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. Sjedište Udruge je u \_\_\_\_\_\_\_\_\_\_.

Članak 3.

1. Klub ima pečat.
2. Pečat Kluba je: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_npr. okruglog oblika promjera 3 cm s upisanim tekstom uz rub koji glasi: naziv kluba.
3. Klub ima svoju boju \_\_\_\_\_\_\_ i znak-logotip\_\_\_\_\_\_\_\_\_\_. npr. stiliziranu boću ispod koje je uokvireni naziv kluba i sl.

Članak 4.

(1) Klub je u svom djelovanju samostalan.

(2) Klub je neprofitna pravna osoba upisana u registar udruga Republike Hrvatske.

Članak 5.

1. Klub zastupa predsjednik i tajnik.
2. Skupština može ovlastiti i druge osobe za zastupanje Kluba.

Članak 6.

(1) Klub djeluje na području \_\_\_\_\_\_\_, \_\_\_\_\_\_\_\_\_\_ županije i Republike Hrvatske

(2) Klub je udruženi član Hrvatskog boćarskog saveza.

(3) Klub se može učlaniti i u druge sportske udruge i saveze udruga, kada je to u interesu boćarskog sporta i nije u suprotnosti sa Zakonom o sportu.

**II. CILJEVI I ZADAĆE KLUBA**

Članak 7.

1. Klub je osnovan u cilju promicanja, razvitka i unapređenja boćarskog sporta (petanqa, raffa, volo), te svojim djelovanjem pridonosi:
* razvitku i promicanju boćanja za rekreacijsku i natjecateljsku djelatnost na području ­­­­­\_\_\_\_\_\_\_\_\_\_, \_\_\_\_\_\_\_\_\_\_ županije i Republike Hrvatske,
* poticanju vrhunskog sportskog stvaralaštva i stvaranju uvjeta za postizanje vrhunskih rezultata,
* razvitku boćanja u dječjem uzrastu, mladeži osobama starijim od 18 godina,
* promicanju odgojnih funkcija boćanja kao sporta, sportskog ponašanja, međusobnog razumijevanja, tolerancije i odgovornosti svih članova Kluba,
* širenju olimpijskih ideala i jačanju olimpijskog pokreta,
* nultoj toleranciji prema nasilju u sportu, rasizmu i svakoj vrsti ovisnosti.

Članak 8.

1. U ostvarivanju svojih ciljeva Klub obavlja sljedeće djelatnosti:

* provodi aktivnosti na održanju i razvoju svih oblika boćanja na području \_\_\_\_\_\_\_\_\_\_, \_\_\_\_\_\_\_\_\_\_ županije i Republike Hrvatske,
* organizira aktivnosti svojih članova, potiče i promiče boćanje u skladu s nacionalnim programom boćanja, osobito boćanja djece, mladeži, studenata i osoba s invaliditetom,
* brine o kategoriziranim sportašima te sudjeluje u stvaranju uvjeta za njihov daljnji razvoj,
* sudjeluje u ostvarivanju uvjeta za provođenje zdravstvene skrbi sportaša,
* potiče i promovira boćanje,
* sudjeluje u domaćim, stranim i međunarodnim boćarskim natjecanjima i manifestacijama,
* radi pribavljanja potrebnih sredstava, može obavljati gospodarske i druge djelatnosti u skladu sa Zakonom,
* organizira i provodi sustav natjecanja na teritorijalnoj razini na području na kojem djeluje,
* obavlja i druge poslove i zadaće određene ovim Statutom i zakonom.

Članak 9.

(1) Klub se može baviti gospodarskom djelatnošću u skladu sa nadležnim Zakonom,

(2) Ako u obavljanju svojih djelatnosti Klub ostvari dobit, ista se mora koristiti isključivo za obavljanje i unapređenje djelatnosti kluba, u skladu s ciljevima utvrđenim ovim Statutom.

**Napomena: definirati gospodarske djelatnosti koje kluba obavlja sukladno posebnim propisima što znači da djelatnost kluba može biti samo ona gospodarska djelatnost koju prema posebnom propisu udruga kao pravna osoba može obavljati. Npr. Zakonom o pružanju usluga u turizmu (NN 68/07, 88/10, 30/14 i 89/14), usluge u turizmu mogu pružati trgovačka društva, zadruge, trgovci pojedinci i obrtnici, a udruge mogu radi ostvarivanja svojih zadaća i ciljeva organizirati za svoje članove izlete i paket aranžmane u trajanju od 2 dana s najviše 1 noćenjem samo povremeno i bez stjecanja dobiti, što znači ovim posebnim propisom udrugama nije dopušteno pružanje usluga u turizmu, te ih udruge ne mogu ni navesti kao područje svog djelovanja odnosno kao cilj/ djelatnost.**

Članak 10.

1. Djelovanje kluba je javno. Javnost djelovanja kluba ostvaruje se na načine utvrđene Statutom, poimence:
* pravodobnim izvješćivanjem članstva o radu kluba i značajnim događajima, pisanim, izvješćima, na posebnim skupovima ili na drugi prikladan način,
* putem medija.

**Napomena**: klub može propisati i druge načine ostvarivanja javnosti svoga rada.

III. **ČLANOVI KLUBA**

Članak 11.

(1) Članice i članovi Kluba su fizičke i pravne osobe iz sustava sporta i druge pravne i fizičke osobe čija je djelatnost značajna za boćanje i u vezi je s boćanjem.

Članak 12.

1. Članom kluba se postaje upisom u popis članova koji vodi tajnik kluba.
2. Popis članova vodi se elektronički (ili na drugi prikladan način) i obvezno sadrži podatke o osobnom imenu (nazivu) člana, OIB-u, datumu rođenja, datumu pristupanja udruzi, kategoriji članstva, ako su utvrđene statutom, datumu prestanka članstva u udruzi.

**Napomen**a: mogu se navesti i drugi podaci npr. adresa stanovanja, broj telefona, mail adresa i sl.

1. Popis članova uvijek je dostupan na uvid svim članovima i nadležnim tijelima na njihov zahtjev.

Članak 13.

1. Članovi kluba mogu biti:
	* maloljetne osobe i punoljetne osobe lišene poslovne sposobnosti u dijelu sklapanja pravnih poslova, uz ovjerenu suglasnost zakonskog zastupnika ili skrbnika,
	* strani državljani ili pravna osoba sa sjedištem u inozemstvu, bez prava sudjelovanja u upravnim tijelima kluba,
	* podupirajući članovi – bilo koja pravna osoba čija djelatnost je od značaja za promicanje boćanja,
	* počasni članovi,
	* broj članova kluba je neograničen
2. Visinu članarine određuje \_\_\_\_\_\_\_\_\_\_\_\_\_\_\_\_\_\_\_\_.

Članak 14.

1. Prava, obveze i odgovornosti članova su:

* bavljenje aktivnostima kluba,
* sudjelovanje u upravljanju poslovima kluba,
* čuvanje i podizanje ugleda kluba,
* čuvanje materijalnih dobara i izvršenje preuzetih obveza,
* plaćanje članarine

Članak 15.

1. Članstvo u klubu prestaje:
* dragovoljnim istupom,
* neplaćanjem članarine,
* isključenjem.
1. Član se briše iz Registra članova bez posebne odluke ukoliko do kraja godine ne plati članarinu za tekuću godinu.
2. Odluku o isključenju člana iz kluba donosi \_\_\_\_\_\_\_\_\_\_\_. Isključeni član ima pravo u roku od 15 dana, računajući od dana dostave odluke, podnijeti žalbu Skupštini kluba.
3. Skupština je dužna riješiti žalbu u roku od 30 dana, računajući od dana dostave žalbe. Odluka Skupštine Kluba o isključenju je konačna.

**Napomena:** potrebno je propisati stegovnu odgovornost članova.

Članak 16.

1. Klub se može udružiti u saveze udruga, zajednice, mreže i u međunarodne udruge.
2. Odluku o udruživanju donosi Skupština.

**Napomena:** prema Zakonu **ovu odluku** može **donijeti** **samo** Skupština.

IV. **RJEŠAVANJE SPOROVA I SUKOBA INTERESA**

Članak 17.

Napomena: **statutom kluba sama određuje** načine rješavanja sporova, što se smatra sukobom interesa te način njihova rješavanja.

**Npr. 1.**

1. Član Nadzornog odbora ne može biti član niti jednog drugog tijela upravljanja klubom.

**Npr.2.**

1. Spor/sukob interesa u udruzi postoji ukoliko se radi o pravima i interesima članova kluba kojima članovi mogu slobodno raspolagati a koji utječe na rad kluba u cjelini odnosno ako se ona odnose na pitanja od zajedničkog interesa na sve članove.

**Npr.3**.

1. Za rješavanje sporova/sukoba interesa, Skupština imenuje Arbitražno vijeće između članova kluba. Sastav, mandat, način odlučivanja vijeća uređuju se pravilnikom koji donosi Skupština. Arbitražno vijeće u svom radu na odgovarajući način primjenjuje odredbe Zakona o mirenju.
2. Odluka Arbitražnog vijeća je konačna.
3. Ako se spor/sukob interesa odnosi na odluke tijela upravljanja klubom temeljem kojih se podnosi zahtjev za upis promjena u registar udruga o čemu odlučuje nadležni ured, nezadovoljni član najprije se obraća klubu da riješi spor/sukob interesa. Po konačnosti odluke Arbitražnog vijeća, klub podnosi nadležnom uredu zahtjev za upis promjena u registar udruga zajedno s odlukom Arbitražnog vijeća.

V. **TIJELA KLUBA**

Članak 18.

1. Tijela kluba su:
* Skupština
* Predsjednik
* Tajnik

*Napomena: Zakon obvezuje udrugu da ima Skupštinu kao najviše tijelo, koje se može i drugačije nazvati i osobu/e ovlaštenu/e za zastupanje, a statutom udruge, osim skupštine, udruga sama utvrđuje upravna (izvršna), nadzorna i druga tijela udruge.*

***SKUPŠTINA***

Članak 19.

1. Skupština je najviše tijelo upravljanja klubom.
2. Skupštinu sačinjavaju svi poslovno sposobni članovi kluba, te predstavnik pravne osobe članice kluba kojeg imenuje osoba ovlaštena za zastupanje pravne osobe ako unutarnjim aktom pravne osobe nije propisan drukčiji uvjet imenovanja.

**Napomena:** Statutom se može odrediti da Skupštinu čine predstavnici članova ili samo pojedine kategorije članstva.

* ako Skupštinu čine predstavnici članova, obvezno treba propisati trajanje njihova mandata u Skupštini;
* obvezno propisati način sudjelovanja punoljetnih osoba lišenih poslovne sposobnosti i maloljetnih osoba, članova kluba, u radu skupštine, a za punoljetne osobe lišene poslovne sposobnosti i o načinu njihova odlučivanja na skupštini, ako je takva mogućnost propisana statutom;
* ako kluba odluči da maloljetnici s navršenih 14 godina života mogu odlučivati na skupštini kluba, statut obvezno mora sadržavati odredbu o tome da na skupštini odlučuju uz pisanu suglasnost zakonskog zastupnika ili skrbnika.

Članak 20.

1. Skupština može biti redovita, izborna i izvanredna.
2. Skupština redovito zasjeda jednom u tijeku godine, dok se izborna sjednica Skupštine održava svake četiri godine.

Napomena: udruga je slobodna sama određivati dužinu mandata svojim tijelima upravljanja.

1. Sjednice Skupštine saziva Predsjednik Kluba na vlastitu inicijativu.
2. U odluci o sazivanju Skupštine Predsjednik utvrđuje dnevni red sjednice, te dan i mjesto održavanja sjednice.
3. Predsjednik je dužan sazvati sjednicu Skupštine kada to zatraži najmanje 1/3 članova Kluba.
4. U svom zahtjevu za sazivanje Skupštine predlagatelji su obavezni predložiti dnevni red sjednice.
5. Predsjednik saziva sjednicu prema predloženom dnevnom redu predlagatelja a ako je ne sazove u roku od 15 dana od dana dostave zahtjeva iz stavka 5. ovoga članka, sazvat će je predlagatelj (odluka treba sadržavati prijedlog dnevnog reda, te mjesto i dan održavanja sjednice).

Članak 21.

Napomena: Obavezno propisati tko saziva skupštinu udruge u slučaju isteka mandata tijelima udruge:

Npr.

1. Sjednicu Skupštine kluba saziva zadnja osoba za zastupanje upisana u Registar udruga ili \_\_\_\_\_\_\_\_\_ (navesti određeni broj) članova kluba, koji su upisani u popis članova prije isteka mandata tijelima kluba.

Članak 22.

1. Sjednici Skupštine predsjedava Predsjednik kluba.
2. U odsutnosti Predsjednika, Skupština će na početku sjednice javnim glasanjem odrediti osobu koja predsjedava sjednicom.
3. O radu sjednice vodi se zapisnik, kojeg potpisuje zapisničar (ovjerovitelj/i ako ih je skupština izabrala), koji se trajno čuva u arhivi kluba.

Članak 23.

1. Skupština odlučuje pravovaljano ako je nazočna natpolovična većina svih članova Skupštine, a odluke donosi većinom glasova nazočnih članova, ako Statutom nije određena posebna većina.

Napomena: klub može sama propisati kvorum i način donošenja odluka.

Članak 24.

1. Skupština kluba:
* utvrđuje politiku rada kluba,
* usvaja statut kluba i njegove izmjene i dopune,
* usvaja plan rada i financijski plan za sljedeću kalendarsku godinu i izvješće o radu za prethodnu kalendarsku godinu
* usvaja godišnje financijsko izvješće,
* donosi druge akte i odluke važne za rad kluba,
* odlučuje o promjeni ciljeva i djelatnosti te obavljanju gospodarskih djelatnosti
* odlučuje o udruživanju u saveze, zajednice, mreže i druge oblike povezivanja kluba,
* bira i razrješava osobe ovlaštene za zastupanje (npr. predsjednika i tajnika),

**(Napomena: Skupština može statutom ovlastiti neko drugo tijelo kojeg ona bira da bira i razrješava osobe ovlaštene za zastupanje)**

* bira i razrješava druga tijela kluba
* bira i razrješava arbitražno vijeće i donosi pravilnik o njegovom radu
* imenuje i opoziva likvidatora kluba,
* daje smjernice za rad kluba,
* odlučuje o žalbama članova na odluke o isključenju iz Klube,
* odlučuje o prestanku rada Kluba i raspodjeli preostale imovine kluba,
* donosi odluku o statusnim promjenama (pripajanju, spajanju i podjeli kluba),
* donosi odluku o osnivanju ustrojstvenih oblika

**(Napomena: Skupština može statutom ovlastiti neko drugo tijelo kluba za donošenje odluke o pravnoj osobnosti ustrojstvenih oblika za svaki pojedini ustrojstveni oblik)**

* odlučuje i o drugim pitanjima za koja statutom nije utvrđena nadležnost drugih tijela kluba.

**PREDSJEDNIK**

Članak 25.

1. Izvršne funkcije i druge poslove određene ovim Statutom obavlja predsjednik kluba.
2. Predsjednika kluba bira Skupština kluba na mandat od četiri godine (trajanje mandata tijelima, kluba određuje sama).

Članak 26.

Predsjednik:

* zastupa klub,
* saziva Skupštinu kluba,
* rukovodi radom Skupštine kluba,
* vodi poslove kluba sukladno odlukama skupštine (ako statutom za to nije odgovorna druga ovlaštena osoba)
* - odgovoran je za podnošenje Skupštini prijedloga godišnjeg financijskog izvješća - utvrđuje prijedlog Statuta (ako za to Statutom nije ovlašteno drugo tijelo kluba) i predlaže program rada Skupštini na razmatranje i prihvaćanje,
* brine o izvršenju usvojenog programa rada i provedbi odluka Skupštine Kluba,
* upravlja imovinom Kluba,
* podnosi izvješća o radu Kluba Skupštini Klube,
* brine se o upoznavanju javnosti s radom Skupštine Kluba,
* sklapa ugovore i poduzima pravne radnje u ime i za račun kluba (Napomena: ta se ovlast može povjeriti statutom i drugoj **osobi ovlaštenoj za zastupanje**)
* dostavlja zapisnik s redovne sjednice skupštine nadležnom uredu koji vodi registar udruga (napomena ista kao u prethodnoj alineji)
* donosi odluku o isključenju člana iz kluba (ako ima tu ovlast),
* obavlja i druge poslove u skladu sa zakonom, statutom i aktima kluba.

Članak 27.

1. Za svoj rad Predsjednik je odgovoran Skupštini Kluba.
2. Predsjednik podnosi Skupštini Kluba godišnje izvješće o svom radu.

**TAJNIK KLUBA**

Članak 28.

1. Tajnika Kluba bira i imenuje Skupština na mandat od četiri godine za obavljanje stručno-administrativnih poslova u Udruzi.
2. Tajnik Kluba vodi registar članova/ ako nema tajnika za ove poslove može se ovlastiti i druga odgovorna osoba u udruzi koja se bira na mandat.

Članak 29.

1. Za rad u pojedinim područjima djelovanja Kluba Skupština/ Predsjednik ili drugo izvršno tijelo mogu osnovati stalne i povremene komisije ili druga radna tijela Kluba.
2. Odlukom o osnivanju komisije ili radnih tijela utvrđuje se njihov sastav, zadaća, vrijeme za koje se osnivanju i odgovornost za obavljanje poslova.

**VI. MATERIJALNO-FINANCIJSKO POSLOVANJE**

Članak 30.

1. Imovinu Kluba čine:
* novčana sredstva koja je kluba stekla uplatom članarina, dobrovoljnim prilozima i darovima
* novčana sredstva koja kluba stekne obavljanjem djelatnosti kojim se ostvaruju ciljevi, obavljanjem djelatnosti, financiranjem programa i projekata kluba iz državnog proračuna i proračuna jedinica lokalne i područne (regionalne) samouprave te fondova i/ili iz inozemnih izvora
* nekretnine i pokretne stvari kluba,
* druga imovinska prava.
1. Kluba može raspolagati svojom imovinom samo za ostvarivanje ciljeva i obavljanjem djelatnosti određenih statutom kluba, u skladu sa zakonom.

Članak 31.

1. Izvješće o materijalno-financijskom poslovanju Predsjednik Kluba podnosi Skupštini na razmatranje i prihvaćanje.

VII. **PRESTANAK RADA KLUBA**

Članak 32.

1. Kluba prestaje postojati odlukom Skupštine ili u drugim slučajevima predviđenim zakonom.
2. U slučaju prestanka postojanja Kluba preostala imovina će pripasti \_\_\_\_\_\_\_\_\_\_\_\_\_\_\_ (npr. nekoj udruzi ili ustanovi ili zakladi koje imaju iste ili slične statutarne ciljeve, **ali se ne može dijeliti svojim osnivačima, članovima udruge, osobama ovlaštenim za zastupanje, zaposlenima ili s njima povezanim osobama).**
3. U slučaju prestanka postojanja temeljem odluke Skupštine, ista donosi odluku o prestanku postojanja Kluba dvotrećinskom većinom glasova od ukupnog broja članova Skupštine Kluba.

Članak 33.

1. Likvidatora kluba imenuje i opoziva Skupština **(Napomena: može navesti imenuje li se iz ili izvan redova članova udruge i nema mandat).**
2. Likvidator zastupa klub u postupku likvidacije te se otvaranjem likvidacijskog postupka upisuje u registar udruga kao osoba ovlaštena za zastupanje kluba do okončanja postupka likvidacije i brisanja kluba iz registra udruga.

**VIII. PRELAZNE I ZAVRŠNE ODREDBE**

Članak 34.

1. Statut Kluba donosi Skupština većinom glasova ukupnog broja članova Skupštine Kluba nakon provedene rasprave.

Članak 35.

1. Tumačenje odredaba ovog Statuta daje Skupština Kluba.
2. Tumačenje drugih akata Kluba daje (najviše izvršno tijelo) ili Predsjednik kluba.

U \_\_\_\_\_\_\_\_\_\_, \_\_\_\_\_\_\_\_\_\_\_\_\_\_ godine.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 PREDSJEDNIK KLUBA